open-index/open-wikipedia-markdown huggingface dataset:
Rodovo neutrálny jazyk

**Rodovo neutrálny jazyk** (alebo **rodovo vyvážený jazyk**, **rodovo citlivý jazyk**) je reakciou na používanie generického maskulína ako zástupného rodu. Na vytváraní rodovo neutrálnych vzťahov v spoločnosti participuje pomocou jazykových prostriedkov. Základným krokom je vyhnúť sa používaniu slov, ktoré môžu navodzovať pocit zaujatosti, diskriminácie alebo poníženia, súvisiacich s uprednostňovaním jedného pohlavia či rodu. Ako príklad organizácia ASPEKT uvádza používanie generického maskulína „učitelia“ základných škôl, hoci v prípade základného vzdelávania dosahuje podiel učiteliek 85 %, na čo poukazujú aj závery Európskej komisie. Rodovo citlivý jazyk tak na označenie profesií nepoužíva mužský rod, ale rod neutrálny – „učiteľstvo“ alebo hovorí o „učiteľkách a učiteľoch“, čím sa o osobách ženského a mužského rodu zmieňuje symetricky. V prípade ak profesiu vykonáva žena, má sa uvádzať názov povolania v ženskom rode. Používanie rodovo citlivého jazyka pomáha zmierňovať vytváranie rodových stereotypov, podporuje spoločenskú zmenu a prispieva k dosiahnutiu rodovej rovnosti. 

## Jazyk a rovnosť príležitostí
Rovnosť šancí a rodová rovnosť je dôležitým predpokladom pre rozvoj každej osobnosti. Ukazovateľom miery rešpektu, pocitu rovnoprávnosti a rovnocennosti je aj jazyk. Z toho dôvodu je dôležitá požiadavka jasne pomenovávať tvorivý prínos všetkých skupín ľudí bez vedomého prehliadania osôb na základe ich pohlavia, rodu, veku, etnického pôvodu a názorov. Pracovné inzeráty či ponuky rôznych služieb, oslovujúce „klientov a klientky“, pritiahnu viac žien než inzeráty oslovujúce len „klientov“.

## Referencie

## Iné projekty

Kategória:Feminizmus
Kategória:Gender
Kategória:Sociolingvistika
Kategória:Etiketa
Emília Boorová

**Emília Boorová** (* 27. júl 1859, Turá Lúka† 27. jún 1948, Modra) bola slovenská osvetová pracovníčka.

Bola organizátorka národného a spoločenského života v skalickom okolí a zakladateľka výšivkárskeho družstva v Skalici. Po smrti jej manžela sa u nej v Skalici stretávali významní spisovatelia, umelci a politici zo Slovenska, Čiech, Moravy a i.

## Referencie

Kategória:Slovenskí kultúrni pracovníci
Kategória:Osobnosti z Myjavy
Ernestína Brauneckerová

**Ernestína Brauneckerová** (* 25. júl 1865, Kremnica, Slovensko† 27. október 1913, Budapešť Maďarsko) bola maliarka.

## Život a kariéra
Študovala v Budapešti na Krajinskom učilišti modelového kreslenia u prof. L. Deák-Ébnera a K. Lotza a v Mníchove u profesora F. Lenbacha. Vynikala portrétmi. Okolo roku 1906 namaľovala z poverenia viedenskej vlády portrét I. Tököliho a jeho manželky podľa starých predlôh. Jej diela sú v múzeu v Bojniciach a v Maďarskej národnej galérii v Budapešti.

## Referencie

Kategória:Slovenské maliarky
Kategória:Osobnosti z Kremnice
Mária Basilidesová

**Mária Basilidesová** (* 11. november 1886, Jelšava, Slovensko† 26. september 1946, Budapešť, Maďarsko) bola slovenská operná speváčka.

## Život a kariéra
V roku 1911 získala diplom sólovej speváčky na Hudobnej akadémii v Budapešti. Od tohto roku vystupovala v Ľudovej opere a od roku 1915 bola členkou Štátnej opery v Budapešti. Bola poprednou interpretkou operných postáv vo svojom žánri (alt) aj interpretkou piesní a oratórií, ktorá často hosťovala aj v zahraničí. Ako stúpenkyňa pokrokového hnutia pravidelne vystupovala počas Hothyho režimu na kultúrnych podujatiach pre robotníkov. Zaslúžila sa o propagáciu diel B. Bartóka a Z. Kodálya.

## Referencie

## Iné projekty

Kategória:Slovenské operné speváčky
Kategória:Osobnosti z Jelšavy
Kategória:Pochovaní na cintoríne Kerepesi
Jana Mojžišová

Dr. h. c., prof. MVDr. **Jana Mojžišová**, PhD., (* 6. apríl 1963, Košice) je slovenská vedecko-výskumná pracovníčka v oblasti veterinárstva. Je bývalou rektorkou Univerzity veterinárskeho lekárstva a farmácie v Košiciach.

## Biografia
Študovala na Univerzite veterinárskeho lekárstva a farmácie v Košiciach, štúdium ukončila v roku 1987. Po ukončení štúdia začala na univerzite pôsobiť ako vedecko-výskumná pracovníčka na na Katedre infektológie a tropickej veterinárskej medicíny, pedagogicky pôsobila na Katedre infekčných a parazitárnych chorôb. Zaoberala sa problematikou infekčných chorôb psov a mačiek.

Bola zodpovedným riešiteľom piatich výskumných grantových projektov, vedúcou štyroch projektov VEGA a spoluriešiteľkou ďalších 20-tich vedecko-výskumných  projektov. Je autorkou ôsmich knižných publikácií, z toho sú štyri vedecké monografie (jedna z nich zahraničná). Vytvorila tiež 15 vysokoškolských učebných textov a viac ako 30 odborných štúdií a článkov publikovaných v našich aj zahraničných vedeckých časopisoch.

Je predsedníčkou vedeckej rady Univerzity veterinárskeho lekárstva a farmácie v Košiciach a členkou ďalších domácich i zahraničných vedeckých a redakčných rád. Je tiež členkou Českej a slovenskej imunologickej spoločnosti a Slovenskej parazitologickej spoločnosti.

## Dielo
* *Infekčné a parazitárne choroby psov.* Košice: Univerzita veterinárskeho lekárstva v Košiciach, 2006. 165 s. ISBN 80-8077-042-5
* *Infekčné a parazitárne choroby psov pre canisterapeutov.* Košice: Univerzita veterinárskeho lekárstva a farmácie v Košiciach, 2012. 298 s. ISBN 978-80-8077-3304

## Referencie

Kategória:Slovenskí veterinári
Kategória:Rektori Univerzity veterinárskeho lekárstva a farmácie v Košiciach
Kategória:Slovenskí autori náučnej literatúry
Kategória:Osobnosti z Košíc
Jana Kobzová

**Jana Kobzová** (* 1984, Trenčín) je slovenská politologička, zameriavajúca sa na zahraničnú politiku EÚ, predovšetkým na vzťahy EÚ s východnou Európou a Ruskom a na proces demokratizácie v postsovietskych krajinách. Pôsobila ako poradkyňa prezidentky SR Zuzany Čaputovej pre zahraničnú politiku.

## Životopis

### Vzdelanie
V roku 2008 absolvovala magisterské štúdium politológie na Filozofickej fakulte Univerzity Komenského v Bratislave a v rokoch 20092010 magisterské štúdium odboru „Rusko a stredná Ázia: politika, bezpečnosť a integrácia“ na University College London.

### Kariéra
Profesionálne sa venuje regiónu východnej Európy, Ruska a strednej Ázie ako aj politikám Európskej únie. V rokoch 20062009 pracovala v Nadácii Pontis, v rokoch 20102013 v londýnskej pobočke paneurópskeho think-tanku European Council on Foreign Relations (ECFR), kde dodnes (2024) pôsobí ako spolupracovníčka a v rokoch 20132016 v Bruseli v mimovládnej organizácii European Endowment for Democracy (EED). V rokoch 20162019 pracovala v konzultačnej spoločnosti Rasmussen Global, založenej dánskym expremiérom a bývalým generálnym tajomníkom NATO Andersom Rasmussenom. V rokoch 20182019 pôsobila súbežne ako poradkyňa transatlantickej komisie pre integritu volieb v neziskovej organizácii Alliance of Democracies Foundation (AoD) s rovnakým zakladateľom. Od septembra 2019 pôsobila ako poradkyňa prezidentky SR Zuzany Čaputovej pre zahraničnú politiku.

Je autorkou niekoľkých odborných štúdií a spoluautorkou knihy *Bruselenie valašiek*.

### Osobný život
Je manželkou slovenského politika a diplomata Tomáša Valáška.

## Ocenenia
* 2019: strieborná Plaketa ministra zahraničných vecí a európskych záležitostí SR za aktívne presadzovanie priorít slovenského predsedníctva v OBSE na Ukrajine.

## Referencie

## Externé odkazy
* Jana Kobzová na Twitteri (X)
* Poradkyňa prezidentky po návrate z mierových rokovaní: Nikto Ukrajinu nežiadal, aby sa prestala brániť – rozhovor v Denníku N (2023)

Kategória:Osobnosti z Trenčína
Kategória:Slovenskí politológovia
Kategória:Poradcovia prezidenta Slovenskej republiky
Kategória:Absolventi Filozofickej fakulty Univerzity Komenského v Bratislave
Kategória:Absolventi University College London
Mária Daxnerová

**Mária Daxnerová** (* 18. august 1822, Tisovec† 31. máj 1901, Tisovec) bola slovenská osvetová pracovníčka a publicistka.

Venovala sa osvetovej práci, zdôrazňovala potrebu vzdelávania slovenských žien, propagovala slovenskú tlač a spisbu, bojovala proti opilstvu, podporovala slovenské vzdelávacie ústavy. Bola patrónkou gymnázia v Revúcej. V časopisoch *[[Dennica]]*, *Slovenský domový kalendár*, *Slovenské listy*, *[[Obzor (1863 – 1886)|Obzor]]* (1863 – 1886), *[[Obzor (1889 – 1905)|Obzor]]* (1889 – 1905), *Priateľ dietok* publikovala mravoučné poviedky a osvetové články.

## Referencie

Kategória:Slovenskí publicisti
Kategória:Osobnosti z Tisovca
Infinite (album)

***Infinite*** (štylizované ako **in''f''inite**) je dvadsiaty štúdiový album britskej rockovej kapely Deep Purple. Album bol vydaný 7. apríla 2017.

## Zoznam skladieb

## Výroba albumu
;Deep Purple
*Ian Gillan – spev
*Steve Morse – gitary
*Don Airey – Klávesové nástroje
*Roger Glover – Basová gitara
*Ian Paice – bicie nástroje, perkusie
;Ďalší hudobníci
*Bob Ezrin – ďalšie klávesy, vokály, perkusie, produkcia, mixovanie
*Tommy Denander – ďalšia gitara (8), pomocný technik
;Produkcia
*Justin Cortelyou - technik, mixovanie
*Bryce Roberts – ďalší technik
*Crispin Day – nahrávanie prídavných vokálov
*Trevor Anderson – nahrávanie prídavných vokálov
*Cody Robertson - asistent techniky
*Doron Plascow – ďalší technik
*Piers Mortimer – ďalší technik

## Referencie

Kategória:Albumy Deep Purple
Kategória:Hudobné albumy z 2017
Turning to Crime

***Turning to Crime*** je dvadsiaty druhý štúdiový album britskej rockovej kapely Deep Purple Album vyšiel 26. novembra 2021. Všetky nahrávky na tomto projekte sú coververziami piesní iných autorov.

Nápad na realizáciu albumu *Turning to Crime* mal Bob Ezrin, ktorý je producentom skupiny Deep Purple od roku 2013.

Nahrávka „The Battle of New Orleans“ je prvou skladbou kapely Deep Purple, ktorej sólovým spevákom je basgitarista Roger Glover.

## Zoznam skladieb

## Výroba albumu
;Deep Purple
*Ian Gillan – spev, vokály, perkusie
*Steve Morse – gitary, spev v skladbe „The Battle Of New Orleans“
*Don Airey – Klávesové nástroje
*Roger Glover – Basová gitara, klávesové nástroje, perkusie, vokály,  spev v skladbe „The Battle Of New Orleans“
*Ian Paice – bicie nástroje, perkusie
;Ďalší hudobníci
*Bob Ezrin – vokály, spev v skladbe „The Battle Of New Orleans“
*Leo Green – tenor saxofón, aranžmány
*Matt Holland – trúbka
*Nicole Thalia – vokály
*Marsha B. Morrison – vokály
*Gina Forsyth – sláčiky
*Bruce Daigrepont – ťahacia harmonika

## Referencie

Kategória:Albumy Deep Purple
Kategória:Hudobné albumy z 2021
Sky Crane

**Sky Crane**, **Sky crane** alebo **Skycrane** môže byť:

* americký dvojmotorový ťažký nákladný vrtuľník, pozri Sikorsky S-64 Skycrane
* pristávacia plošina misií Mars 2020 a Mars Science Laboratory, pozri Sky Crane (kozmonautika)
Podhoreň

**Podhoreň** () je vrch v pohorí Žiar. Leží nad obcou Dubové, približne  severovýchodne od mesta Prievidza.

## Poloha
Nachádza sa v strednej časti pohoria, v geomorfologickom podcelku Horeňovo. Vrch leží v Žilinskom kraji, v okrese Turčianske Teplice a v katastrálnom území obce Dubové. Najbližším sídlom je severovýchodne situované Dubové, severne leží Budiš a juhozápadne Malá Čausa.  

## Opis
Podhoreň leží vo výškovo nevýraznej oblasti v južnej polovici pohoria, mierne vysunutý východným smerom od hlavného hrebeňa. Severne leží vrch Širiakovo () a Košarisko (), západným Opálený vrch () a Mačací zámok (), južným susedí plytkým sedlom oddelené Nemcovo () a Vysoký vrch () a východným Požežská hlava (). Masív patrí do povodia rieky Turiec, kde vodu odvádzajú prítoky potoka Lúčna. Na vrchol nevedie značený chodník, no západne prechádza hrebeňom Cesta hrdinov SNP.

### Výhľady
Nesúvislý lesný porast umožňuje obmedzený rozhľad. Z vhodných miest s nízkou vegetáciou možno vidieť okolité vrchy pohoria Žiar i Turčiansku kotlinu, pri vhodných podmienkach aj Strážovské vrchy, Malú a Veľkú Fatru a Kremnické vrchy.

## Prístup
Západne od vrcholu prechádza turistická magistrála, no prístup na vrchol nie je značený.

* po  značke (Cesta hrdinov SNP):
** zo severozápadu z Vyšehradského sedla cez rázc. Panský háj
** od juhovýchodu zo Sklenianskych lúk cez Chrenovské lazy
* po  modrej značke:
** od obce Nedožery-Brezany cez rázc. Panský háj
** cez rázc. Sklenianske lúky z Ráztočna a Skleného

## Referencie

## Pozri aj
* Horeňovo (geomorfologický podcelok)
* Zoznam vrcholov v Žiari

## Externé odkazy
* Poloha na turistickej mape

Kategória:Vrchy v Žiari
Kategória:Vrchy pod 1000 metrov na Slovensku
Kategória:Vrchy v okrese Turčianske Teplice
Kategória:Dubové (okres Turčianske Teplice)
Zvolen Patriots

**Zvolen Patriots** je slovenský klub amerického futbalu, ktorý pôsobí v meste Zvolen.

## História
Klub bol založený v roku 2006. 

## Športové úspechy
Slovenská futbalová liga:
* tretie miesto: 2011, 2014, 2015

## Externé odkazy

* Výsledky klubu na stránke SFL7
* Klub na stránke caff
* Klub na stránke finstat

Kategória:Slovenské kluby amerického futbalu
Kategória:Šport vo Zvolene
Kategória:Organizácie založené v 2006
Whoosh!

***Whoosh!*** je dvadsiaty prvý štúdiový album britskej rockovej kapely Deep Purple. Album bol vydaný 7. augusta 2020.

## Zoznam skladieb

## Výroba albumu
Informácie z bookletu albumu.
;Deep Purple
*Ian Gillan – spev
*Steve Morse – gitary
*Don Airey – Klávesové nástroje
*Roger Glover – Basová gitara
*Ian Paice – bicie nástroje, perkusie
;Ďalší hudobníci
*Bob Ezrin – vokály, perkusie, produkcia, mixovanie
*Saam Hashemi – programovanie v skladbe „Dancing in My Sleep“
*Ayana George, Tiffany Palmer – vokály v skladbe „No Need to Shout"
;Produkcia
*Julian Shank – technik, mixovanie
*Alex Krotz, Jaime Sickora – technici
*Zach Pepe – asistent techniky
*Justin Cortelyou - technik, mixovanie
*Jason Elliott, Justin Francis – mmixovanie
*Bryce Roberts – technik nahrávok
*Eric Boulanger – mastering
*John Metcalf – aranžmány orchestra v nahrávke „Man Alive“
*Alan Umstead – dirigent v nahrávke „Man Alive“
*Nick Spezia – nahrávanie orchestra v nahrávke „Man Alive“
*Ben Wolf – fotografia kapely
*Elena Saharova – fotografia externej scenérie
*Jekyll & Hyde – dizajn obalu

## Referencie

Kategória:Albumy Deep Purple
Kategória:Hudobné albumy z 2020
Nankinská zmluva

náhľad|Podpis Nankinskej zmluvy
**Nankinská zmluva** bola mierová zmluva uzavretá 29. augusta 1842, ktorá ukončila prvú ópiovú vojnu (18391842) medzi Spojeným kráľovstvom a dynastiou Čching.

## Príprava a uzavretie zmluvy
Rámcový návrh zmluvy pripravilo britské ministerstvo zahraničných vecí v Londýne už vo februári 1840.

Keď v rámci úspešného ťaženia dorazila britská flotila 11. augusta 1842 pred Nanking, kde sa konalo aj vyjednávanie o mierovej zmluve. O finálnej verzii zmluvy rokovali čínski a britskí zástupcovia na palube britskej radovej lode HMS Cornwallis. Cisár Tao-kuang ju podpísal 27. októbra a kráľovná Viktória ju podpísala 28. decembra. Ratifikované dokumenty boli odovzdané 26. júna 1843 v Hongkongu.

## Obsah zmluvy
Hlavným bodom zmluvy bolo oslabenie takzvaného Kantonského systému, pretože Čína dovoľovala zahraničný obchod iba cez prístav v Kantone. Podľa 5. článku Nankinskej zmluvy, smeli zahraniční obchodníci obchodovať s kýmkoľvek v Kantone a boli im sprístupnené prístavy: Sia-men, Fu-čou, Ning-po a Šanghaj.

Súčasťou zmluvy boli aj finančné kompenzácie: Dynastia Čching musela zaplatiť šesť miliónov strieborných dolárov za ópium, ktoré v roku 1839 zabavil a nechal zničiť Lin Ce-sü (4. článok), tri milióny dolárov kompenzácie za dlhy čínskych kantonských obchodníkov (5. článok) a dvanásť miliónov dolárov ako vojnové reparácie (6. článok). Celková suma dvadsaťjeden miliónov dolárov musí byť zaplatená do troch rokov, inak platí 5% ročný úrok z omeškania (7. článok).

Ďalej musela čchingská vláda prepustiť všetkých britských vojnových zajatcov (8. článok) a udeliť amnestiu všetkým Číňanom, ktorí s Britmi počas vojny spolupracovali (9. článok).

Briti sľúbili, že sa stiahnu z Nankingu, z Veľkého kanála a z Čen-chaja, až bude doručená prvá zásielka peňazí (12. článok). V Ku-lang-jü a Čao-bao mali zostať britské posádky až do zaplatenia plnej sumy.

Podľa 3. článku navyše čchingská ríša musela prenechať Spojenému kráľovstvu ostrov Hongkong, ktorý sa tak stal britskou kolóniou.

## Referencie

## Iné projekty

## Zdroj

Kategória:Dejiny Hongkongu
Kategória:Nanking
Kategória:Dynastia Čching
Kategória:Mierové zmluvy
Kategória:1842
Zvolen Punishers

** Zvolen Punishers** je mužský fieldlakrosový klub, ktorý pôsobí v meste Zvolen, na Slovensku. Mužstvo je členom Slovensej lakrosovej federácie a každoročným účastníkom Slovenskej lakrosovej ligy. SLL je formát 8 proti 8 (1 brankár, 2 obrancovia, 3 stredopoliari a 2 útočníci).

## História
Klub bol založený v roku 2014. Vo februári 2015 sa klub oficiálne pod názvom Punishers Zvolen, stal členom Slovenskej lakrosovej federácie﻿. V tomto roku odohral prvú oficiálnu sezónu ako samostatne fungujúci tím.

## Športové úspechy
Slovenská lakrosová liga:
* druhé miesto: 2018
Chiefs Cup

* prvé miesto: 2016
* tretie miesto: 2019

## Externé odkazy
* Výsledky klubu na stránke weebly
* Klub na stránke localgymsandfitness
* Klub na stránke finstat

Kategória:Slovenské lakrosové kluby
Kategória:Šport vo Zvolene
Kategória:Organizácie založené v 2014
Ledovyj dvorec Viťaz

**Ledovyj dvorec Viťaz** () je multifunkčná aréna v Podoľsku, v Rusku. Bola postavená v roku 2000. Kapacita je 5 500 miest na sedenie. Od roku 2013 tu hráva klub KHL, CHK Viťaz.

V komplexe sa nachádzajú dve budovy, vo vedľajšej je chladiaca súprava a fitness centrum. V hlavnej budove sú okrem klziska reštaurácia s 45 miestami, kaviareň pre novinárov a päť bistier. K dispozícii sú tiež tri veľkoplošné obrazovky.

Kapacita koncertov je 6 800 miest.

## Iné projekty

## Externé odkazy
* Oficiálna stránka 
* Ledovyj dvorec na Hockeyarenas.net 

## Zdroj

Kategória:Hokejové štadióny v Rusku
Kategória:Šport v Moskovskej oblasti
Kategória:Architektúra z 2000
Kategória:Stavby v Moskovskej oblasti
Kategória:Hokejové štadióny KHL
Deoxyadenozíndifosfát

**Deoxyadenozíndifosfát** alebo **dADP** je nukleoziddifosfát. Chemicky je príbuzný adenozíndifosfátu (ADP), od ktorého sa líši tým, že na 2' uhlíku pentózy mu chýba hydroxylová skupina. 

dADP vzniká pôsobením ribonukleotidreduktázy na ADP. dADP môže byť fosforylovaný nukleoziddifosfátkinázou, čím vzniká dATP, ktorý sa účastní syntézy DNA.

## Referencie

Kategória:Nukleotidy
Kategória:Puríny
Deoxycytidíndifosfát

**Deoxycytidíndifosfát** alebo **dCDP** je nukleoziddifosfát. Je príbuzný cytidíndifosfátu (CDP), s tým rozdielom, že na 2' uhlíku pentózy mu chýba hydroxylová skupina.

dCDP vzniká pôsobením ribonukleotidreduktázy na CDP. dCDP môže byť fosforylovaný nukleoziddifosfátkinázou, čím vzniká dCTP, ktorý sa účastní syntézy DNA.

## Referencie


Kategória:Nukleotidy
Kategória:Pyrimidíny
Deoxyguanozíndifosfát

**Deoxyguanozíndifosfát** alebo **dGDP** je nukleoziddifosfát. Je príbuzný guanozíndifosfátu (GDP), s tým rozdielom, že na 2' uhlíku pentózy mu chýba hydroxylová skupina.

dGDP vzniká pôsobením ribonukleotidreduktázy na GDP. dGDP môže byť fosforylovaný nukleoziddifosfátkinázou, čím vzniká dGTP, ktorý sa účastní syntézy DNA.

## Referencie


Kategória:Nukleotidy
Kategória:Puríny
Tymidíndifosfát

**Tymidíndifosfát** alebo **TDP** je nukleoziddifosfát. Niekedy sa označuje i ako **deoxytymidíndifosfát** alebo **dTDP**. Je to dôležitý intermediát pri syntéze stavebných blokov DNA.

TDP sa od ostatných deoxyribonukleotidov líši v niekoľkých ohľadoch. Na rozdiel od ostatných deoxyribonukleotidov nemusí vždy obsahovať predponu „deoxy“. Nemá totiž prirodzene sa vyskytujúcu chemicky príbuznú zlúčeninu, ktorá by na 2' uhlíku mala hydroxylovú skupinu, ako je tomu u ostatných deoxyribonukleoziddifosfátov a odpovedajúcich ribonukleoziddifosfátoch. 

Na rozdiel od ostatných dNDP (deoxynukleoziddifosfátov) vzniká TDP fosforyláciou TMP pomocou tymidylátkinázy. Ostatné dNDP vznikajú priamou redukciou z NDP. TDP sa potom fosforyluje pomocou nukleoziddifosfátkinázy na TTP, podobne ako u ostatných dNDP, aby mohol byť zabudovaný do DNA.

## Referencie

Kategória:Nukleotidy
Kategória:Pyrimidíny
Barnsley FC

**Barnsley F.C.** (celým názvom: **Barnsley Football Club**) je profesionálny anglický futbalový klub, sídliaci v meste Barnsley. Domáce zápasy hrajú na štadióne Oakwell s kapacitou 23 287 miest.

## Aktuálna súpiska

*Legenda: B – Brankár, O – Obranca, Z – Záložník, Ú – Útočník*

## Realizačný tím
*Aktuálne k dátumu: 27. apríl 2022.*

## Tituly

44x44bod **[[FA Cup]]**
* 1911

## Referencie


## Externé odkazy
* Oficiálna stránka

## Zdroj

Kategória:Anglické futbalové kluby
Kategória:Kluby FA Premier League
Kategória:Víťazi Pohára FA
Kategória:Futbalové kluby založené v 1887
Tŕnie (vrch v Súľovských vrchoch)

**Tŕnie** () je vrch v Súľovských vrchoch. Leží nad obcou Zemianska Závada (Prečín), približne  juhovýchodne od Považskej Bystrice. 

## Poloha
Nachádza sa v juhozápadnej časti pohoria, v geomorfologickom podcelku Súľovské skaly. Vrch leží v Trenčianskom kraji, v okrese Považská Bystrica a zasahuje na katastrálne územie obcí Podskalie a Prečín (kataster Zemianska Závada). Najbližšími sídlami sú na severovýchodnom úpätí situovaná Zemianska Závada, južne ležiace Ďurďové, juhozápadne obec Podskalie a severozápadne Horný Moštenec. Vrch leží v CHKO Strážovské vrchy. 

## Opis
Tŕnie je súčasťou hrebeňa, ktorý vedie od vrchu Stráne () západným smerom na Roháč (). Severným smerom leží Úvoz () a Bukovina (), východným Končiny () a Stráne (), južným Kňazová () a Podlúčie () a západným Veľké skaly () a Roháč. Oblasť patrí do povodia Váhu; juhozápadnú časť odvodňujú prítoky Pružinky, vodu zo severovýchodnej časti odvádzajú prítoky Domanižanky. Na vrchol nevedie značený turistický chodník.

### Výhľady
Súvislý lesný porast znemožňuje súvislejší rozhľad, no niekoľko lokalít s redšou vegetáciou obmedzený výhľad poskytuje. Pozorovať tak možno najmä okolité vrchy Súľovských vrchov, pri dobrých podmienkach vidieť aj Strážovské vrchy, Lúčanskú Fatru, Javorníky a Biele Karpaty.

## Prístup
Na vrchol nevedie značený chodník, preto prístup je možný lesnými chodníkmi z okolia. 

## Referencie

## Pozri aj
* Súľovské skaly
* Zoznam vrcholov v Súľovských vrchoch

## Externé odkazy
* Poloha na turistickej mape

Kategória:Vrchy v Súľovských vrchoch
Kategória:Vrchy pod 1000 metrov na Slovensku
Kategória:Vrchy v okrese Považská Bystrica
Kategória:Podskalie
Kategória:Prečín
All-hands meeting

**All-hands meeting** alebo **town hall meeting** je pracovná schôdza s účasťou všetkých pracovníkov organizácie (obchodnej spoločnosti, resp. podniku alebo mimovládnej organizácie) alebo veľkého oddelenia organizácie. Frekvencia konania tejto schôdze sa pohybuje od raz týždenne (v malých organizáciách) až po dvakrát alebo raz ročne (vo veľkých organizáciách). Obvykle platí, že čím je menšia frekvencia konania schôdze, tým záväznejšia je účasť na nej, čo však závisí od nastavenia vnútorných procesov v organizácii. Program schôdze spravidla určuje vedenie organizácie, ktoré využíva túto príležitosť na oboznámenie pracovníkov s dôležitými zmenami a aktualitami v organizácii, pričom následne ponúkne pracovníkom priestor na kladenie otázok.

Názov *all-hands meeting* doslova znamená „stretnutie všetkých rúk“, čím sa myslia všetky osoby v organizácii, všetci pracovníci. Zriedkavejšie sa možno stretnúť s pomenovaním *town hall meeting* (doslova „radničné stretnutie“, „stretnutie na radnici“), čo pochádza zo severoamerického prostredia, kde sa takto označujú aj verejné zhromaždenia občanov s verejnými činiteľmi, politikmi, na ktorých dostávajú občania priestor priamo klásť otázky.

## Referencie

Kategória:Ľudská komunikácia
Kategória:Sociálne udalosti
Majstrovstvá sveta v ľadovom hokeji žien do 18 rokov 2022

**Majstrovstvá sveta v ľadovom hokeji žien do 18 rokov 2022** boli štrnáste Majstrovstvá sveta v ľadovom hokeji žien do 18 rokov. Po zrušení minuloročných MS pre pandémiu ochorenia COVID-19 sa turnaj hral v Madisone v Spojených štátoch od 6. do 13. júna 2022. Rusko bolo vylúčené z MS; ako náhradník sa na šampionát dostalo Slovensko.

Zlaté medaily získali po šiestykrát juniorské hokejistky Kanady, keď vo finále zvíťazili nad USA 3&nbsp;:&nbsp;2.

## Základné skupiny

### Skupina A

|}

### Skupina B

|}

## O udržanie

Tretí zápas, ktorý bol naplánovaný na 13. júna o 14:30, sa nehral, lebo o zostupujúcom už bolo rozhodnuté. vyhralo 2 : 0 na zápasy a udržalo sa v Top divízii.  zostupuje do I. A divízie MS 2023.

## Play-off

### Štvrťfinále

### Semifinále

### O 5. miesto

### O 3. miesto

### Finále

## Konečné poradie

## Nižšie divízie
### I. A divízia
Turnaj I. A divízie MS 2022 sa hral v Győri v Maďarsku od 3. do 8. apríla 2022.

|

|}

### I. B divízia
Turnaj I. B divízie MS 2022 sa hral v Radentheine v Rakúsku od 6. do 11. septembra 2022.

|

|}

### II. divízia
Turnaj II. divízie MS 2022 sa hral v Istanbule v Turecku od 27. júna do 5. júla 2022. Nový Zéland sa odhlásil z turnaja.

#### Prvé kolo

Skupina A

|

|}

Skupina B

|

|}

Skupina C

|

|}

#### Druhé kolo

Skupina D

|

|}

Skupina E

|

|}

Skupina F

|

|}

#### Play-off
Zápas o 7. miesto***' –  2 : 0

Zápas o 5. miesto<br>***' –  5 : 1

Zápas o 3. miesto – ***' 1 : 2

Finále<br>***' –  3 : 1

#### Konečné poradie

## Referencie

## Zdroj

2022
ženy
Kategória:Ľadový hokej v 2022
Kategória:Ľadový hokej v USA
Kategória:Šport vo Wisconsine
Kategória:Madison (Wisconsin)
Kategória:2022 v USA
Deoxycytidíntrifosfát

**Deoxycytidíntrifosfát** alebo **dCTP** je nukleozidtrifosfát. Je príbuzný cytidíntrifosfátu (CTP), s tým rozdielom, že na 2' uhlíku pentózy mu chýba hydroxylová skupina. dCTP je prekurzor pre syntézu DNA. Používa sa v polymerázovej reťazovej reakcii (PCR), pri sekvenovaní DNA a klonovaní. dCTP vzniká fosforyláciou dCDP, ktorú katalyzuje nukleoziddifosfátkináza.

## Referencie


Kategória:Nukleotidy
Kategória:Pyrimidíny
Kategória:DNA
Tymidíntrifosfát

**Tymidíntrifosfát** (**TTP**) alebo **deoxytymidíntrifosfát** (**dTTP**) je nukleozidtrifosfát. Na rozdiel od ostatných deoxyribonukleozidtrifosfátov zvyčajne v názve neobsahuje predponu „deoxy“, pretože nemá prírodný ribonukleozidtrifosfátový analóg. TTP je  prekurzor pre syntézu DNA. Jeho analógom pri syntéze RNA je uridíntrifosfát (UTP). TTP sa používa pri polymerázovej reťazovej reakcii (PCR), pri sekvenovaní DNA a klonovaní. TTP vzniká fosforyláciou TDP, ktorú katalyzuje nukleoziddifosfátkináza.

## Referencie
Nationwide Arena

**Nationwide Arena** je viacúčelová hala v americkom meste Columbus. Je domácim stánkom klubu NHL Columbus Blue Jackets. V roku 2015 bola dejiskom All Stars Game NHL. Štadión je aj miestom športového podujatia Arnold Sports Festival, ktorý sa usporiadava každoročne od roku 1989.

## Iné projekty

## Zdroj

Kategória:Hokejové štadióny v USA
Kategória:Šport v Columbuse (Ohio)
Kategória:Stavby v Ohiu
Kategória:Architektúra z 2000
Jozef Ratica

Prof. JUDr. **Jozef Ratica** (* 1. január 1908, Malý Šariš† 15. marec 1960, Bratislava) bol slovenský právnik, sudca a vysokoškolský pedagóg.

## Život
Narodil sa ako jedno zo štyroch detí v rodine roľníka Eliáša Raticu (18721949) a jeho manželky Barbory, rod. Vojtkovej (18831968). Po vyštudovaní gymnázia v Prešove (19191927) absolvoval štúdium práva na Právnickej fakulte Karlovej univerzity v Prahe, kde spromoval v roku 1931. Následne v rokoch 19321936 pôsobil ako sudca v Prešove, v Košiciach a v Kráľovskom Chlmci. V rokoch 19371938 pracoval na Ministerstve unifikácií v Prahe. V rokoch 19391940 bol zamestnancom krajského súdu a od roku 1940 pôsobil na Najvyššom správnom súde v Bratislave, ktorý v rokoch 19461952 viedol ako jeho predseda.

Popri svojej práci na Najvyššom správnom súde bol aktívny v akademickej sfére. V roku 1942 sa habilitoval v odbore občianskeho súdneho poriadku a do roku 1945 pôsobil ako súkromný docent na Právnickej fakulte Slovenskej univerzity (od roku 1954 Právnická fakulta Univerzity Komenského v Bratislave). Po roku 1945 pokračoval v pedagogickej činnosti ako mimoriadny bezplatný profesor súkromného práva procesného (do hodnosti [mimoriadneho] profesora bol podľa iných zdrojov vymenovaný v roku 1946 alebo 1947), od roku 1946 vo funkcii riaditeľa Ústavu občianskeho súdneho poriadku. Zároveň prednášal aj na Vysokej škole ekonomickej (od roku 1992 Ekonomická univerzita v Bratislave). Vo vedecko-výskumnej a pedagogickej práci sa venoval občianskemu súdnemu poriadku, exekučnému a konkurznému právu. Ako autor či spoluautor vyprodukoval viacero odborných prác o procesnom a exekučnom práve.

Jeho pôsobenie v akademickej sfére sa skončilo v roku 1950. Ako uvádza profesor práva Ján Svák: „Jeho najvýznamnejšia teoretická práca Súd a tvorba práva bola až bezprostredne nebezpečná pre marxisticko-leninskú právnu filozofiu. Vymykala sa hraniciam krajného právneho normativizmu vtesnávania práva do kružnice právnych predpisov. Ako skúsený sudca najlepšie vedel, že ‚medzery‘ v normách právnych predpisov sa nedajú vyplniť len logickými metódami výkladu a že súd pri ich vypĺňaní musí predovšetkým rešpektovať vôľu účastníkov právneho vzťahu. Z toho vychádzajú teoretické konštrukcie v tejto knihe.“ V rokoch 19521954 pracoval na krajskom národnom výbore a v rokoch 19541960 bol pracovníkom Správy vodného hospodárstva. Zomrel v marci 1960 v Bratislave.

## Dielo
* 
** 
* 
* 
* (spoluautor)

## Referencie

Kategória:Osobnosti z Malého Šariša
Kategória:Slovenskí právnici
Kategória:Slovenskí sudcovia
Kategória:Absolventi Právnickej fakulty Karlovej univerzity
Kategória:Vyučujúci na Právnickej fakulte Univerzity Komenského v Bratislave
Kategória:Vyučujúci na Ekonomickej univerzite v Bratislave
Radvanskovci

**Radvanskovci** alebo **Radvanskí** (dobovo v základnom tvare: *Radvánszky, Radványi*) sú starý šľachtický rod slovenského pôvodu pochádzajúci z obce Radvaň (dnes mestská časť Banskej Bystrice).

## História rodu
Predkovia rodu Radvanských sa po prvýkrát spomínajú v donačnej listine Bela IV. z roku 1267, ktorá sa vzťahuje na Jurka a jeho syna Dionýza. Vnuk Dionýza, Dionýz II., začal vo svojom mene používať predikát *de Radvan*. Príslušníci rodu Radvanských tvorili dôležitú súčasť verejného života Zvolenskej stolice. Ako podžupani Zvolenskej stolice pôsobili Baltazár, Juraj III. a jeho syn František. Jeho syna Juraja IV. odsúdili na mimoriadnom súde v Bratislave pre podozrenie z účasti na Vešeléniho sprisahaní. Napriek následnému prepusteniu ho popravili v roku 1687 počas tzv. prešovských jatiek. Syn Juraja IV. Ján II. pôsobil ako podžupan a kapitán Zvolenskej stolice a zároveň bol tajným radcom Františka Rákociho. Druhý syn Jána II. Ladislav II. sa stal zakladateľom tzv. mladšej barónskej vetvy rodu. Anton II. Radvanský pôsobil ako hlavný župan Turčianskej a Zvolenskej stolice, bol aktívny v revolučných bojoch v roku 1848 a v roku 1875 získal titul barón aj pre bratových synov Gejzu a Bela. Ako evanjelik sa zaradil medzi obhajcov náboženskej slobody, neskôr ho zvolili aj za seniorátneho dozorcu.

## Majetky rodu
náhľad|Kaštieľ Radvanských v Radvani
Kmeňovým sídelným majetkom rodu bola od polovice 13. storočia Radvaň, pričom Radvanskí boli jej väčšinovými vlastníkmi až do roku 1848. V rámci Zvolenskej stolice vlastnili členovia rodu majetky tiež v Jabríkovej, Kráľovej, na Králikoch, v Kremničke, Malachove, na Pršanoch, Senici, Skubíne, Tajove a aj tzv. bystrický majer – oráčiny, lúky a pasienky. Rôznymi rodinnými vzťahmi získali majetky aj v iných stoliciach – v Hontianskej, Nitrianskej, Novohradskej, Turčianskej, Boršodskej a Peštianskej.

## Popis erbu

Erb, ktorý bol udelený Antonovi II. Radvanskému v roku 1875 pri povýšení do barónskeho stavu, má nasledujúcu podobu: „v červenom štíte do kruhu stočený zelený drak, vo vnútri tohto kruhu zlatá koruna s klenotom – strieborným obrneným ramenom držiacim konár, v oblúku medzi ramenom a konárom leží strieborný polmesiac, nad ktorým je zlatá hviezda; na štíte barónska koruna“.

## Referencie


## Iné projekty

Kategória:Šľachtické rody na Slovensku
Kategória:Šľachtické rody v Uhorsku
3-metyluridín

**3-metyluridín** alebo **''N''3-metyluridín** je pyrimidínový nukleozid. Jeho skratka je **m3U** alebo **m<sup>3</sup>U**. U živých systémov sa nevyskytuje ako bežná súčasť RNA, ale je prítomný v upravenej RNA, ktorá bola detegovaná v 23S rRNA archeónov, 16S a 23S rRNA eubaktérií a 18S, 25S a 28S eukaryotickej ribozómovej RNA.

## Referencie

## Pozri aj
* 5-metyluridín

## Zdroj

Kategória:Pyrimidíny
Kategória:Nukleozidy
Kňazová (vrch v Súľovských vrchoch)

**Kňazová** () je vrch v Súľovských vrchoch. Leží nad obcou Ďurďové, približne  juhovýchodne od Považskej Bystrice. 

## Poloha
Nachádza sa v juhozápadnej časti pohoria, v geomorfologickom podcelku Súľovské skaly. Vrch leží v Trenčianskom kraji, v okrese Považská Bystrica a zasahuje na katastrálne územie obcí Podskalie a Ďurďové. Najbližšími sídlami sú severne situovaná Zemianska Závada, južne ležiace Ďurďové a západne obec Podskalie. Vrch leží v CHKO Strážovské vrchy. 

## Opis
Kňazová je súčasťou hrebeňa, ktorý vedie od vrchu Stráne () západným smerom na Roháč (). Severným smerom leží Tŕnie () a Bukovina (), východným Končiny () a Stráne (), južným Kohilovec () a západným Podlúčie (), Veľké skaly () a Roháč. Západné a južné svahy odvodňujú do Váhu prítoky Pružinky, zo severných odvádzajú vodu prítoky Domanižanky. Na vrchol nevedie značený turistický chodník.

### Výhľady
Súvislý lesný porast vrchu znemožňuje rozhľad. Z miest s nižšou vegetáciou je možno vidieť najmä okolité Súľovské vrchy, pri dobrých podmienkach aj Strážovské vrchy, Javorníky a Biele Karpaty.

## Prístup
Na vrchol nevedie značený chodník, preto prístup je možný lesnými chodníkmi z okolia. 

## Referencie

## Pozri aj
* Súľovské skaly
* Zoznam vrcholov v Súľovských vrchoch

## Externé odkazy
* Poloha na turistickej mape

Kategória:Vrchy v Súľovských vrchoch
Kategória:Vrchy pod 1000 metrov na Slovensku
Kategória:Vrchy v okrese Považská Bystrica
Kategória:Podskalie
Kategória:Ďurďové
Najvyšší správny súd (1939 – 1949)

**Najvyšší správny súd** (skratka **NSS**) bol v období rokov 19391949 správny súd najprv Slovenskej republiky (19391945) a potom územia Slovenska v rámci ČSR. Sídlil v Bratislave. Napriek jeho pomenovaniu išlo o v čase jeho vzniku a pôsobenia (do obnovenia Česko-Slovenska v roku 1945) o jediný správny súd na území Slovenska.

## 19391945
NSS bol zriadený vládnym nariadením č. 62 zo dňa 12. apríla 1939 a svoju úradnú činnosť začal 26. mája 1939. Jeho fungovanie upravoval najmä zákon č. 120/1940 Sl. z. zo dňa 7. mája 1940 o NSS.

## 19451952
Po obnovení právneho poriadku Česko-Slovenska bol súd v dôsledku recepčnej normy obsiahnutej v ustanovení § 2 nariadenia Slovenskej národnej rady č. 1/1944 Zb. n. SNR o vykonávaní zákonodarnej, vládnej a výkonnej moci na Slovensku fungoval v medziach zákona č. 120/1940 Sl. z. zo dňa 7. mája 1940 o NSS.

V dôsledku takto koncipovanej recepčnej normy ale došlo ku konfliktu s ústavným dekrétom prezidenta republiky č. 11/1944 Úr. vest. čsl. z 3. augusta 1944 o obnovení právneho poriadku, ktorý ustanovoval, že právne predpisy vydané v dobe neslobody (t. j. od 30. septembra 1938 až do dňa, ktorý bol neskôr určený vládnym nariadením na 4. mája 1945) nie sú súčasťou česko-slovenského právneho poriadku. To znamenalo, že v obnovenom Česko-Slovensku paralelne pôsobil Najvyšší správny súd (NSS) so sídlom v Prahe s územnou pôsobnosťou pre celú republiky a NSS so sídlom v Bratislave. Toto bolo definitívne vyriešené až presunom sídla pražského NSS (v tom čase už nazývaného Správny súd) do Bratislavy v roku 1949, teda došlo k jeho faktickému zlúčeniu s bratislavským NSS. Po komunistickom februárovom prevrate bolo jasné, že nezávislá súdna kontrola verejnej správy nemá v komunistickom režime miesto, hoci § 137 ods. 1 bod 3 Ústavy z 9. mája 1948 ešte obsahoval ustanovenie o existencii správneho súdu. 

Správne súdnictvo bolo zrušené s účinnosťou k 1. 1. 1953 zákonom č. 64/1952 Zb. o súdoch a prokuratúre a zákonom č. 65/1952 Zb. o prokuratúre.

## Zdroje

## Pozri aj
* Najvyšší správny súd Slovenskej republiky (od roku 2021)

Kategória:Súdy na Slovensku
Najvyšší správny súd

**Najvyšší správny súd** môže byť:
* najvyšší súd zodpovedný za správne právo, pozri pod správny súd
* názov alebo súčasť názvu niektorých konkrétnych takýchto súdov, napr.:
** na Slovensku:
*** skrátene: Najvyšší správny súd Slovenskej republiky (t.j. súd zriadený v roku 2021)
*** v rokoch 19391949 (jediný) správny súd najprv Slovenskej republiky, potom územia Slovenska v rámci obnoveného Česko-Slovenska, so sídlom v Bratislave, pozri Najvyšší správny súd (1939 – 1949)
**v Česko-Slovensku: v rokoch 19181952 (jediný) správny súd Česko-Slovenska (resp. počas vojny Protektorátu Čechy a Morava), ktorý sídlil najprv v Prahe, potom od roku 1949 v Bratislave, názov v rokoch 1948-1952: Správny súd, pozri Najvyšší správny súd (1918 – 1952)
**v Česku: Nejvyšší správní soud
**v Bulharsku: Vărchoven administrativen săd (Върховен административен съд)
**vo Fínsku: Korkein hallinto-oikeus
**v Poľsku: Naczelny Sąd Administracyjny
**v Portugalsku: Supremo Tribunal Administrativo
**vo Švédsku: Högsta förvaltningsdomstolen

## Pozri aj
* Verwaltungsgerichtshof/ po slovensky: Správny súdny dvor (a) najprv (od r. 1876) najvyšší správny súd Predlitavska, potom (od r. 1919 dodnes) najvyšší (dlhý čas zároveň jediný) správny súd Rakúska, b) vyšší správny súd niektorých spolkových krajín Nemecka)
* Bundesverwaltungsgericht/ po slovensky: Spolkový správny súd (a) najvyšší správny súd Nemecka, b) správny súd pre záležitosti spolkových, t.j. centrálnych, úradov v Rakúsku a vo Švajčiarsku)
* Štátna rada (fr. Conseil d'État, tur. Danıştay,  gr. Symvoulio tis Epikrateias; a) najvyšší správny súd Francúzska, Belgicka, Turecka a Grécka, b) názov rôznych iných štátnych orgánov)

## Zdroje
5-metylcytidín

**5-metylcytidín** (**m<sup>5</sup>C**) je modifikovaný nukleozid, ktorý vzniká metyláciou cytidínu. Skladá sa teda z báze cytozínu, na ktorom je naviazaná metylová skupina, a pentózy ribózy. Bázou tohto nukleozidu je teda 5-metylcytozín. 5-metylcytidín je prítomný ako súčasť RNA u zvierat, rastlín i u baktérií. 

Metylácia cytozínu je bežná úprava po replikácii DNA, čím vzniká deoxy analóg 5-metylcytidínu. 

## Referencie

Kategória:Nukleozidy
Kategória:Pyrimidíny
Traves

**Traves** môže byť:
*obec vo francúzskom departmente Haute-Saône, pozri Traves (Francúzsko)
*obec v talianskom regióne Piemont, pozri Traves (Taliansko)
Hoa Nguyen Dinh

Ing. **Hoa Nguyen Dinh**, PhD. (* 12. september 1959, Nghệ An) je vietnamský ekonóm pôsobiaci na Slovensku.

## Život
Absolvoval štúdium na Národohospodárskej fakulte Vysokej školy ekonomickej (od roku 1992 Národohospodárska fakulta Ekonomickej univerzity v Bratislave), počas ktorého sa aktívne zapájal do študentskej vedeckej odbornej činnosti. Po doštudovaní začal pôsobiť v Prognostickom ústave Slovenskej akadémie vied, kde po úspešnej obhajobe dizertačnej práce v roku 1993 nadobudol doktorský titul. Vo svojej vedeckovýskumnej činnosti sa zaoberá otázkami ekonomickej politiky, ekonomických nástrojov, manažmentu a zisku v trhovom prostredí a zúčastňuje sa konzultačnej a poradenskej činnosti. V „minimonografii“ *Model ekonomického rozvoja ázijských drakov* (2001) makroekonomicky rozanalyzoval ekonomiky Singapuru, Kórejskej republiky, Taiwanu a Hongkongu a vykonal komparáciu ich makroekonomických štruktúr so slovenskou ekonomikou.

## Dielo

* 
* 

Kategória:Vietnamskí ekonómovia
Kategória:Absolventi Národohospodárskej fakulty Ekonomickej univerzity v Bratislave
Kategória:Pracovníci Slovenskej akadémie vied
Šírín Abú Ákilová

**Šírín Abú Ákilová** ( - Šírín Abú Ákila (alebo Áqila), angl. prepis: Shireen Abu Akleh (alebo Aq(i)la); * 3. apríl 1971, Jeruzalem† 11. máj 2022, Dženín) bola palestínsko-americká novinárka, ktorá pôsobila ako korešpondentka katarskej televízie Al-Džazíra.

## Život
Pochádzala z kresťansko-arabskej rodiny. Absolvovala bakalárske štúdium printovej žurnalistiky na Džámia al-Jarmúk v Jordánsku. Následne pracovala ako reportérka pre rozhlasové stanice Radio Monte Carlo a Hlas Palestíny. Od roku 1997 pôsobila v televíznej stanici Al-Džazíra, pre ktorú prinášala reportáže o dianí v Palestíne a Izraeli (napr. o Druhej intifáde).

11. máji 2022 bola ťažko postrelená počas protiteroristickej akcie Izraelských obranných síl (IDF) v meste Dženín na severe Západného brehu Jordánu a po prevoze do nemocnice o 4:15 UTC vyhlásená za mŕtvu. Podľa palestínskych úradov a televízie *Al-Džazíra* ju postrelili príslušníci IDF, no hovorca IDF vyhlásil, že nepredpokladá, že by jej smrť zavinili izraelskí vojaci a zároveň navrhol spoločné izraelsko-palestínske vyšetrenie incidentu.

## Referencie

## Iné projekty

Kategória:Osobnosti z Jeruzalema
Kategória:Palestínski novinári
Kategória:Novinári USA
Annika Markovicová

**Annika Markovicová** (; * 8. jún 1964, Štokholm, Švédsko) je švédska diplomatka, v súčasnosti veľvyslankyňa Švédska v Rakúsku, na Slovensku a v Slovinsku a stála zástupkyňa Švédska pri organizáciách OSN vo Viedni.

## Životopis
Vzdelanie získala na Štokholmskej univerzite.

## Diplomatické pôsobenie
Na Ministerstve zahraničných vecí začala pôsobiť v roku 1990. V rokoch 1995 až 1999 bola prvou tajomníčkou švédskeho zastúpenia pri OSN v New Yorku. V rokoch 2000 až 2003 bola zástupkyňou riaditeľa pre multilaterálne oddelenie na Ministerstve zahraničných vecí. Ako veľvyslankyňa na Filipínach a Palau pôsobila v rokoch 2003 až 2007. Následne bola v rokoch 2007 až 2011 veľvyslankyňa Švédska v Brazílii s akreditáciou pre Surinam. V rokoch 2011 až 2014 bola environmentálnou veľvyslankyňou Ministerstva životného prostredia a spolupredsedníčkou pracovnej skupiny vysokej úrovne pre čierny uhlík a metán Arktickej rady a Climate and Clean Air Coalition. V rokoch 2014 až 2018 bola stála predstaviteľka Švédska pri Organizácii pre hospodársku spoluprácu a rozvoj a Organizáciu Spojených národov pre vzdelávanie, vedu a kultúru. Od roku 2018 do roku 2021 bola veľvyslankyňou v Holandskom kráľovstve a stála predstaviteľka Švédska pri Organizácii pre zákaz chemických zbraní a Medzinárodnom trestnom súde.

### Veľvyslankyňa v Rakúsku, na Slovensku a pri OSN
Do svojej súčasnej pozície bola menovaná 8. apríla 2021, jej nástupca v Haagu sa stal Johannes Oljelund. Svoje poverovacie listiny v OSN podala 16. septembra 2021. Prezidentka Zuzana Čaputová ju prijala 7. decembra 2021.

## Referencie

## Iné projekty

## Externé odkazy
* Rozhovor

Kategória:Švédski diplomati
Kategória:Absolventi Štokholmskej univerzity
Kategória:Veľvyslanci Švédska na Filipínach
Kategória:Veľvyslanci Švédska v Brazílii
Kategória:Veľvyslanci Švédska v Suriname
Kategória:Stáli predstavitelia Švédska pri Organizácii pre hospodársku spoluprácu a rozvoj
Kategória:Veľvyslanci Švédska pri Organizácii Spojených národov pre vzdelávanie, vedu a kultúru
Kategória:Veľvyslanci Švédska v Holandsku
Kategória:Veľvyslanci Švédska na Slovensku
Kategória:Veľvyslanci Švédska v Rakúsku
Kategória:Veľvyslanci Švédska v Slovinsku
Kategória:Stáli predstavitelia Švédska pri OSN
Kategória:Osobnosti zo Štokholmu
Tŕnie (rozlišovacia stránka)

**Tŕnie** môže byť:

* obec na Slovensku v okrese Zvolen, pozri Tŕnie
* farmárska osada prináležiaca obci Lukáčovce v okrese Nitra, pozri Tŕnie (osada)
* vrch v Súľovských vrchoch (), pozri Tŕnie (vrch v Súľovských vrchoch)
Končiny (vrch v Súľovských vrchoch)

**Končiny** () je vrch v Súľovských vrchoch. Leží nad Zemianskou Závadou, približne  juhovýchodne od Považskej Bystrice. 

## Poloha
Nachádza sa v juhozápadnej časti pohoria, v geomorfologickom podcelku Súľovské skaly. Vrch leží v Trenčianskom kraji, v okrese Považská Bystrica a zasahuje na katastrálne územie obcí Prečín a Domaniža. Najbližším sídlom je na severozápadnom úpätí situovaná Zemianska Závada, severne sa nachádza Prečín, východne Domaniža a južne leží Ďurďové. Vrch leží v CHKO Strážovské vrchy. 

## Opis
Končiny sa nachádzajú v rázsoche, ktorá vybieha severným smerom z vrchu Stráne (). Severným susedom je vrch Tarabová () a Bukovina (), západne sa nachádza Roháč (), Tŕnie () a Kňazová (), južne dominujú Stráne a východným smerom Srniak (). Vrch je súčasťou povodia Váhu, kde rieku odvádza Závadský potok cez riečku Domanižanku. Na vrchol nevedie značený turistický chodník.

### Výhľady
Vrchol pokrýva súvislý lesný porast, ktorý neumožňuje rozhľad. Z miest s nižšou a riedkou vegetáciou je možno vidieť najmä okolité Súľovské vrchy, pri dobrých podmienkach aj Strážovské vrchy, Malú Fatru, Javorníky a Biele Karpaty.

## Prístup
Na vrchol nevedie značený chodník, preto prístup je možný lesnými chodníkmi z okolia. 

## Referencie

## Pozri aj
* Súľovské skaly
* Zoznam vrcholov v Súľovských vrchoch

## Externé odkazy
* Poloha na turistickej mape

Kategória:Vrchy v Súľovských vrchoch
Kategória:Vrchy pod 1000 metrov na Slovensku
Kategória:Vrchy v okrese Považská Bystrica
Kategória:Prečín
Kategória:Domaniža
MOL Group

**MOL Group** je akciová spoločnosť a nadnárodný koncern so sídlom v Maďarsku pôsobiaci v priemysle spracujúcom ropu, zemný plyn a LNG. Spoločnosť vlastní 3 rafinérie, 2 petrochemické podniky a každý deň vyprodukuje cca. 120 tisíc barelov ropy pričom počet krajín v ktorých spoločnosť pôsobí presahuje 30. Okrem spracovania a obchodu s ropou, zemným plynom a LNG sa spoločnosť venuje aj maloobchodu a mobilite. MOL Group má sieť ~2000 čerpacích staníc a medzi jeho dcérske spoločnosti patrí aj spoločnosť Slovnaft.

## Dejiny
Spoločnosť MOL Group bola založená 1. októbra 1991 spojením 9 štátom vlastnených spoločností, preto sa niekedy uvádza rok založenia predchodcov. MOL je od roku 1996 akciovou spoločnosťou s mnohými vlastníkmi, predtým bol štátnou spoločnosťou. Od roku 1995 MOL Group expanduje na zahraničné trhy.    

Spoločnosť Slovnaft sa v roku 2001 stala členom skupiny MOL a v roku 2004 sa SLOVNAFT, a.s stal integrovanou súčasťou skupiny MOL.   

## Kontroverzie
### Právny spor o INA
V roku 2011 Chorvátsko začalo vyšetrovanie expremiéra Iva Sanadera za údajné prijatie úplatku vo výške 10 miliónov € od spoločnosti MOL výmenou za to, že chorvátska vláda schváli prvý dodatok k akcionárskej zmluve, čím si MOL zabezpečí manažérske práva, pričom obvinilo aj spoločnosť MOL. MOL všetky obvinenia opakovane poprel. Čoskoro nato maďarská prokuratúra začala vyšetrovanie pre podozrenie z podplácania a v roku 2012 obvinenia z trestnej činnosti v tejto veci zamietla.
### Operácie v Rusku
Podľa zoznamu Yale School of Management z marca 2022, spoločnosť MOL pokračuje v podnikaní v Rusku napriek rozsiahlemu bojkotu po ruskej invázii na Ukrajinu. 
    

## Referencie


Kategória:Nadnárodné spoločnosti
Kategória:Podniky založené v 1991
Kategória:Podniky v Maďarsku
Dúpna

**Dúpna** () je vrch v Súľovských vrchoch. Leží nad obcou Malé Lednice, približne  (juho)západne od Rajca. 

## Poloha
Nachádza sa v juhovýchodnej časti pohoria, v geomorfologickom podcelku Súľovské skaly. Vrch leží v Trenčianskom kraji, v okrese Považská Bystrica a zasahuje na katastrálne územie obcí Malé Lednice a Prečín. Najbližšími sídlami sú juhovýchodne ležiace Malé Lednice, severovýchodne situovaná Veľká Čierna, západne ležiaci Prečín a južne Domaniža. Vrch leží v CHKO Strážovské vrchy. 

## Opis
Dúpna je súčasťou hrebeňa, ktorý vedie od vrchu Žibrid () juhozápadným smerom cez Vysoký vrch na Stráne (). Severne susedí Roháč () a Tisová (), východne vrch Baby () a Srniak (), juhozápadne Stráne a Končiny () a západne Tarabová () a Bukovina (). Oblasť patrí do povodia Váhu, kde vodu odvádzajú prítoky Domanižanky. Značený turistický chodník traverzuje vrchol východným úpätím.

### Výhľady
Súvislý lesný porast vrcholovej časti neumožňuje rozhľad. Z vhodných miest s nižšou vegetáciou možno vidieť najmä okolité vrchy Súľovských vrchov, pri dobrých podmienkach vidieť aj Lúčanskú Fatru a časť Strážovských vrchov, Javorníkov a Bielych Karpát.

## Prístup
Na vrchol nevedie značený chodník, pretože značená turistická trasa prechádza východnými svahmi. Prístup na vrchol je možný lesnými chodníkmi po hrebeni.

* po  značke:
** z južného smeru z Domaniže cez sedlo pod Dúpnou
** zo severu z obce Bodiná popod Tisovú 

## Referencie

## Pozri aj
* Súľovské skaly
* Zoznam vrcholov v Súľovských vrchoch

## Externé odkazy
* Poloha na turistickej mape

Kategória:Vrchy v Súľovských vrchoch
Kategória:Vrchy pod 1000 metrov na Slovensku
Kategória:Vrchy v okrese Považská Bystrica
Kategória:Malé Lednice
Kategória:Prečín
Aéro-Club de France

náhľad|Preukaz pilota balónov vydaný Aéro-Club de France pánovi Tissandierovi v roku 1904.
**Aéro-Club de France** je celosvetová inštitúcia zaoberajúca sa rôznymi aspektmi letectva. Bolo založené v roku 1898 a je najstarším zariadením svojho druhu na svete.

V AeCF sú zastúpení akademici, výrobcovia produktov, poskytovatelia služieb a ďalší svetoví profesionáli v oblasti civilného a vojenského letectva. Sídlo organizácie je v Paríži.

## Referencie

## Externé odkazy
* Oficiálna webstránka

Kategória:Spolky
Kategória:Organizácie vo Francúzsku
Kategória:Letecká doprava vo Francúzsku
Kategória:Organizácie založené v 1898
Kategória:Organizácie v Paríži